pythainlp/thai-wiki-dataset-v3 huggingface dataset:
ชุมพล จุลใส

ชุมพล จุลใส อดีตสมาชิกสภาผู้แทนราษฎรจังหวัดชุมพร 3 สมัย สังกัดพรรคประชาธิปัตย์ ปัจจุบันสังกัดพรรครวมไทยสร้างชาติ
== ประวัติ ==
นายชุมพล จุลใส (ชื่อเล่น: ลูกหมี) เกิดเมื่อวันที่ 14 พฤษภาคม พ.ศ. 2513 เป็นบุตรของนายบุญธรรม และ นางหนูจวน จุลใส และเป็นน้องชายของ นายสุพล จุลใส ชุมพลสำเร็จการศึกษามัธยมศึกษาจากโรงเรียนศรียาภัย ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง รัฐประศาสนสตรมหาบัณฑิต จาก มหาวิทยาลัยราชภัฏบ้านสมเด็จเจ้าพระยา สมรสกับ นางวันทนีย์ จุลใส มีบุตร-ธิดา 2 คน
== การทำงาน ==
นายชุมพล เข้ารับราชการตำรวจในตำแหน่งลูกแถวงานป้องกันและปราบปรามประจำสถานีตำรวจภูธรอำเภอเมืองชุมพร เมื่อ พ.ศ. 2535 ต่อมา ใน พ.ศ. 2543 ได้เลื่อนขั้นเป็นผู้บังคับหมู่งานสืบสวนตำรวจภูธร จังหวัดชุมพร
== งานการเมือง ==
นายชุมพล เข้าสู่วงการการเมือง ด้วยการเป็นสมาชิกองค์การบริหารส่วนจังหวัดชุมพร ใน พ.ศ. 2546 และดำรงตำแหน่งประธานสภาองค์การบริหารส่วนจังหวัดชุมพร ใน พ.ศ. 2547 ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2550 สังกัดพรรคประชาธิปัตย์ ซึ่งได้รับเลือกตั้งในครั้งนั้น และได้รับเลือกติดต่อกันรวม 2 ครั้ง
=== สมาชิกสภาผู้แทนราษฎร ===
นายชุมพล จุลใส ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดชุมพร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชุมพร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชุมพร สังกัดพรรคประชาธิปัตย์
===วิกฤตการณ์การเมืองไทย พ.ศ. 2553===
ในวิกฤตการณ์การเมืองไทย พ.ศ. 2553 นายชุมพลซึ่งถือว่าเป็นคนสนิทของนายสุเทพ เทือกสุบรรณ เลขาธิการพรรคประชาธิปัตย์ และรองนายกรัฐมนตรี ในขณะนั้น นายชุมพลได้อยู่เคียงข้างนายสุเทพเสมอ โดยเป็นผู้ถือปืนอูซี่อารักขานายสุเทพ ในอาคารรัฐสภา ในครั้งที่แนวร่วมประชาธิปไตยต่อต้านเผด็จการแห่งชาติ (นปช.) บุกเข้ามาในพื้นที่อาคารรัฐสภาในวันที่ 7 เมษายน พ.ศ. 2553 จนได้รับฉายาว่า "ลูกหมีอูซี่"
===วิกฤตการณ์การเมืองไทย พ.ศ. 2556–2557===
ในวิกฤตการณ์การเมืองไทย พ.ศ. 2556–2557 นายชุมพลได้ลาออกจากตำแหน่ง ส.ส. พรรคประชาธิปัตย์ เข้าร่วมชุมนุมทางการเมือง โดยเป็นหนึ่งใน 9 แกนนำกปปส. ร่วมกับคนรุ่นอายุเดียวกัน คือ นายณัฏฐพล ทีปสุวรรณ, นายพุทธิพงษ์ ปุณณกันต์ และนายสกลธี ภัททิยกุล ซึ่งนายชุมพลยอมรับว่าตนเป็นผู้ที่ใจร้อนมุทะลุมากที่(สุด 
เขาได้เคยกล่าวว่า เขาขอเป็นเห็บหมาดีกว่าเป็นขี้ข้าทักษิณ
===เหตุการณ์ภายหลัง===
วันที่ 24 กุมภาพันธ์ พ.ศ. 2564 ศาลอาญามีคำพิพากษาให้จำคุกนายชุมพลเป็นเวลา 9 ปี 24 เดือน พร้อมทั้งให้ตัดสิทธิเลือกตั้งเป็นเวลา 5 ปี และหยุดปฏิบัติหน้าที่ ส.ส. จนกว่าศาลรัฐธรรมนูญจะวินิจฉัยสมาชิกภาพของเขา
วันที่ 8 ธันวาคม พ.ศ. 2564 ศาลรัฐธรรมนูญมีคำวินิจฉัยว่าสมาชิกภาพการเป็น ส.ส. ของนายชุมพล ผู้ถูกร้องที่ 1 สิ้นสุดลงตั้งแต่วันที่ 7 เมษายน พ.ศ. 2564
== เครื่องราชอิสริยาภรณ์ ==
== อ้างอิง ==
บุคคลจากอำเภอสวี
ตำรวจชาวไทย
นักการเมืองไทย
สมาชิกสภาผู้แทนราษฎรจังหวัดชุมพร
พรรคประชาธิปัตย์
พรรครวมไทยสร้างชาติ
นักการเมืองที่เป็นแนวร่วมกปปส.
นักเคลื่อนไหวชาวไทย
บุคคลจากคณะรัฐศาสตร์ มหาวิทยาลัยรามคำแหง
บุคคลจากมหาวิทยาลัยราชภัฏบ้านสมเด็จเจ้าพระยา
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
มนต์เพลงลูกทุ่งเอฟเอ็ม

redirectมนต์เพลงลูกทุ่ง เอฟ.เอ็ม.
อาปัมบาลิก

อาปัมบาลิก (apam balik) เป็นขนมชนิดหนึ่งในมาเลเซีย มีชื่อเรียกอีกหลายชื่อ เช่น Ban Jian Kuih, Chin Loong Pau, Martabak Manis, Terang Bulan, Apam Pulau Pinang หรือ Kuih Haji ในบางพื้นที่ เป็นขนมที่นิยมขายริมถนนทั่วมาเลเซีย ลักษณะขนมจะกรอบด้านนอก ขนมนี้แบบของเปอรานากันจะคล้ายเซอราบีของอินโดนีเซีย
ในพื้นที่ภาคใต้ของประเทศไทย มีขนมที่ลักษณะคล้ายอาปัมบาลิก เรียกตามภาษาท้องถิ่นว่า "ขนมปอดควาย" และชื่อที่เป็นที่รู้จักทั่วไป คือ "ขนมถังแตก"
== อ้างอิง ==
==แหล่งข้อมูลอื่น==
Apam Balik (Malaysian Peanut Pancakes)
ของหวานมาเลเซีย
โอโปร์อายัม

โอโปร์อายัม (opor ayam) เป็นอาหารที่ทำจากไก่ ปรุงด้วยกะทิ เป็นอาหารที่พบในอินโดนีเซีย โดยเฉพาะชวากลาง เป็นอาหารสำคัญในเทศกาลอีดิลฟิฏริ นิยมกินกับเกอตูปัตและตับวัวผัดพริก
==อ้างอิง==
อาหารอินโดนีเซีย
อาหารจากเนื้อไก่
แกง
รายชื่อลักษณนามในภาษาจีน

ตารางต่อไปนี้เป็นรายชื่อลักษณนามในภาษาจีน ซึ่งเป็นลักษณนาม (อังกฤษ: classifiers; จีนตัวย่อ: 量词; พินอิน: liàngcí) และหน่วยวัด (measure words) ที่มักพบบ่อย สามารถศึกษาคำอธิบายอย่างละเอียดเพิ่มเติมได้จากบทความ "ลักษณนามในภาษาจีน"
ในตาราง สองช่องแรกแสดงลักษณะนามเป็นอักษรจีน ในกรณีที่การเขียนแตกต่างกันจะแสดงทั้งอักษรจีนตัวเต็ม (traditional) และอักษรจีนตัวย่อ (simplified) ช่องที่สามแสดงการออกเสียงในระบบมาตรฐานภาษาจีนกลาง (Standard (Mandarin) Chinese) โดยใช้พินอิน (pinyin) และช่องที่สี่แสดงการออกเสียงในภาษาจีนกวางตุ้ง (Cantonese) โดยใช้ระบบการถอดเสียงเป็นภาษาโรมันแบบเยล (Yale romanization) สำหรับช่องสุดท้ายเป็นคำอธิบายความหมายและหลักการใช้ของลักษณะนามและหน่วยวัดนั้น รวมถึงการให้ตัวอย่างคำนามที่ใช้กับลักษณะนามนั้นด้วย โดยคำที่อยู่ภายในเครื่องหมายคำพูดคือความหมายตามตัวอักษร (literal meaning) ของลักษณะนามและหน่วยวัดนั้นๆ
==ลักษณะนามชนิดต่างๆ (Nominal classifiers)==
===ลักษณะนามบอกสัณฐาน ชนิด และหมวดหมู่ (Classifiers proper)===
===ลักษณะนามบอกจำนวนและมาตรา (Measure words/massifiers)===
===หน่วยวัด (Measurement units)===
==ลักษณะนามบอกอาการ (Verbal classifiers)==
See Chinese classifier → Verbal classifiers.
== หมายเหตุ ==
==แหล่งข้อมูลอื่น==
List of Common Nominal Measure Words on chinesenotes.com
Units of Weights and Measures  on chinesenotes.com
兩串蕉一把抓- 我教量詞
量词 
现代汉语量词与名词的子类划分
คำและวลีภาษาจีน
เกอโรปกเลโกร์

เกอโรปกเลโกร์ (keropok lekor) เป็นอาหารว่างของชาวมลายูในรัฐตรังกานู ประเทศมาเลเซีย ทำจากปลาบดหรือผักบด ผสมกับสาคูแล้วทอด มีรูปแบบหลักสามแบบคือ เลโกร์ ยาวและเนียว โลซง นำไปนึ่ง และ เกอปิง บางและกรอบ กินกับน้ำจิ้ม

== อ้างอิง ==
อาหารมาเลเซีย
อาหารจากเนื้อปลา
อาหารจากสาคู
รัฐตรังกานู
ภาพยนตร์ภัยพิบัติ

ภาพยนตร์ภัยพิบัติ หรือ ภาพยนตร์หายนะ (Disaster film) เป็นประเภทของภาพยนตร์ประเภทหนึ่ง มีเนื้อหาเกี่ยวภัยพิบัติหรืออุบัติการณ์ต่าง ๆ เช่น แผ่นดินไหว, อุบัติเหตุ, น้ำท่วม, ภูเขาไฟระเบิด, พายุ, ไฟไหม้ หรือแม้แต่การจู่โจมของสิ่งที่มีอยู่ในจินตนาการเช่น สัตว์ประหลาด หรือมนุษย์ต่างดาว
ภาพยนตร์ในแนวภัยพิบัตินี้ มียุคที่ได้ชื่อว่าเป็นยุคทองในคริสต์ทศวรรษ 1970 เมื่อมีภาพยนตร์หลายเรื่องจากฮอลลีวู้ดได้ออกฉายและได้รับความนิยม ประสบความสำเร็จ เช่น Airport (1970) ที่มีชื่อเข้าชิงรางวัลออสการ์ถึง 10 รางวัล จึงเป็นที่มาของอีกหลายเรื่อง เช่น The Poseidon Adventure (1972), Earthquake (1974) หรือ The Towering Inferno (1974) หรือแม้กระทั่งฉากการทำลายดาวทั้งดวงก็เกิดมาจากความหวาดกลัวอาวุธนิวเคลียร์ในยุคสงครามเย็นใน Star Wars (1977)
ภาพยนตร์ภัยพิบัติกลับมาได้รับความนิยมอีกครั้งในช่วงคริสต์ทศวรรษ 1990 เมื่อมีภาพยนตร์อีกหลายเรื่องในช่วงนี้ที่ได้รับความนิยมและประสบความสำเร็จ เช่น Twister (1996), Independence Day (1996),  Titanic (1997), Hard Rain (1998), Godzilla (1998) และรวมถึงบางเรื่องที่มีเนื้อหาคล้ายคลึงกันและยังเข้าฉายในเวลาเดียวกัน เป็นเสมือนคู่แข่งกัน เช่น  Dante's Peak (1997) กับ Volcano (1997) ที่มีเนื้อหาเกี่ยวกับภูเขาไฟระเบิด, Armageddon (1998) กับ Deep Impact (1998) ที่มีเนื้อหาเกี่ยวกับอุกาบาตหรือดาวหางพุ่งเข้าชนโลก เป็นต้น
นักวิชาการภาพยนตร์ เห็นว่าภาพยนตร์ในแนวนี้ชี้ให้เห็นถึงเลวร้ายที่มนุษย์ทั้งโลกต้องได้รับร่วมกันและทิ้งความแตกต่างมารวมตัวกันปกป้องโลก
ภาพยนตร์ในแนวเดียวกันนี้ของไทย เช่น แผ่นดินวิปโยค (1978), อุกาฟ้าเหลือง (1980), ตะลุมพุก (2002), 2022 สึนามิ วันโลกสังหาร (2009) และของชาติอื่นในเอเชีย เช่น Sinking of Japan (2006) ของญี่ปุ่น หรือ Haeundae (2009) ของเกาหลี เป็นต้น
==อ้างอิง==
ประเภทของภาพยนตร์
นกเป็ดน้ำหางวงแหวน

นกเป็ดน้ำหางวงแหวน (Ringed teal; ) เป็นสัตว์ปีกจำพวกเป็ดชนิดหนึ่ง จัดอยู่ในวงศ์นกเป็ดน้ำ (Anatidae) จัดเป็นเพียงชนิดเดียวเท่านั้นที่อยู่ในสกุล Callonetta
มีลักษณะทั่วไปคล้ายกับเป็ด แต่มีขนาดลำตัวเล็กกว่ามาก มีลักษณะเด่น คือ ลำตัวค่อนข้างป้อมสั้น มีจะงอยปากสีเทาดำ เท้าสีเทาดำเป็นพังผืดเพื่อช่วยในการว่ายน้ำ ขนตามตัวจะมีสีน้ำตาลแกมน้ำตาลแดงส่วนปลายหางจะมีสีน้ำตาลแดงและล้อมรอบด้วยสีเทาดำอย่างเห็นได้ชัด ส่วนขนที่ปลายปีกจะออกสีน้ำตาลปนสีเทาดำชัดเจน มีปีกที่ค่อนข้างยาวและมีความสามารถพิเศษที่สามารถกระพือปีกได้เร็วกว่านกอื่นทั่วไป จึงบินได้สูงและเร็ว และสามารถบินต่อเนื่องได้เป็นเวลานานหลายชั่วโมงโดยไม่หยุดพัก
มีการกระจายพันธุ์อยู่ในทวีปอเมริกาใต้ โดยอาศัยรวมกันเป็นฝูงอยู่ในพื้นที่ชุ่มน้ำต่าง ๆ  มีพฤติกรรมอยู่รวมกันเป็นฝูงตั้งแต่ 2 ตัว จนถึงหลายร้อยตัว เมื่อตกใจหรือบินจะบินตามติดกันเป็นฝูง ๆ ออกหากินในเวลากลางวันในละแวกใกล้เคียงที่อยู่อาศัยและกลับมานอนที่เดิมในตอนพลบค่ำ
นกเป็ดน้ำหางวงแหวน ได้ชื่อว่าเป็นนกที่จับคู่ครองเพียงคู่เดียวตลอดชีวิต จึงมักใช้เป็นสัญลักษณ์ของความรักอยู่เสมอ ๆ
โดยนกเป็ดน้ำหางวงแหวน ไม่ใช่นกประจำถิ่นของประเทศไทย แต่อาจพบได้ในบางฤดูกาลด้วยว่าเป็นนกอพยพ แต่ก็พบได้ในปริมาณที่น้อยมาก ตามพื้นที่ชุ่มน้ำขนาดใหญ่ต่าง ๆ เช่น บึงบอระเพ็ด เป็นต้น ซึ่งมักมีผู้มายิงนำไปรับประทานอยู่บ่อย ๆ   โดยที่ไม่ได้เป็นสัตว์ป่าคุ้มครองตามกฎหมายไทยแต่ประการใด
==อ้างอิง==
==แหล่งข้อมูลอื่น==
Mystery bird: ringed teal, Callonetta leucophrys 
สัตว์ที่พบในประเทศไทย
สัตว์ที่พบในทวีปอเมริกาใต้
นกที่เป็นสัตว์เลี้ยง
วงศ์ย่อยนกเป็ดน้ำ
น่ารัก (ละครโทรทัศน์ พ.ศ. 2549)

น่ารัก เป็นละครโทรทัศน์ ในปี พ.ศ. 2549 แนว โรแมนติก-คอมเมดี ผลิตโดย ควิซ แอนด์ เควส บทประพันธ์โดย วรดา วรดล บทโทรทัศน์โดย พิมบงกช / ตุณย์ กำกับการแสดงโดย ผกามาศ ลิ่มปิยะชาติ / อดุลย์ บุญบุตร ออกอากาศทางสถานีวิทยุโทรทัศน์ไทยทีวีสีช่อง 3 ในช่วงครอบครัวตัวละครทุกวันจันทร์-ศุกร์ เวลา 18.30 น. นำแสดงโดย การิน ศตายุ, ณฐพร เตมีรักษ์, โชคชัย บุญวรเมธี, วิภาวี ศิริมะณีวัฒนา, ชาลิดา วิจิตรวงศ์ทอง, วิรากานต์ เสณีตันติกุล
== รายละเอียด ==
บทประพันธ์ : วรดา วรดล
บทโทรทัศน์ : พิมบงกช, ตุณย์
กำกับการแสดง : ผกามาศ ลิ่มปิยะชาติ / อดุลย์ บุญบุตร
ออกอากาศ : ทุกวันจันทร์-ศุกร์ เวลา 18.30 น. ทางไทยทีวีสีช่อง 3
== นักแสดงนำ ==
{|class="wikitable"
! นักแสดง !!  ตัวละคร
|-
| align = "center"| การิน ศตายุ ||align="center"| โชติช่วง
|-
| align = "center"| ณฐพร เตมีรักษ์ ||align="center"| น่ารัก
|-
| align = "center"| โชคชัย บุญวรเมธี ||align="center"| สุรวุฒิ
|-
| align = "center"| วิภาวี ศิริมะณีวัฒนา ||align="center"| ปริศนา
|-
| align = "center"| ชาลิดา วิจิตรวงศ์ทอง ||align="center"| ขิม
|-
| align = "center"| วิรากานต์ เสณีตันติกุล ||align="center"| อารยา
|-
| align = "center"| ลักษมี ทรัพย์ปรุง ||align="center"| ไพลิน
|-
| align = "center"| อภิชญา ปิยะนุวัฒน์ชัย ||align="center"| จีร่า
|-
| align = "center"| พรรณชนิดา ศรีสำราญ ||align="center"| ล้ำระวี
|-
| align = "center"| ด.ญ.ภัสสร คงมีสุข ||align="center"| ข้าวสวย
|-
| align = "center"| ด.ญ.ณัฐชา ชินวงษ์ ||align="center"| กระเจี๊ยบ
|-
| align = "center"| ด.ญ.นพธิรา เอกสิทธิชัย ||align="center"| การ์ตูน
|-
| align = "center"| ด.ช.กฤษกร ทรัพย์สงวน ||align="center"| กระตะ
|-
|ด.ช.ปฏิภาณ สรรพสวัสดิโชติ
|เปียกปูน
|-
|ด.ช.กิตติพัฒน์ โชติวชิรพันธ์
|เด่น
|}
== เพลงประกอบละคร ==
พ.ศ. 2549 เธอน่ารัก (เพลงเปิด/เพลงปิด) ร้องโดย Bangkok Gigolo
พ.ศ. 2549 เพื่อนกันซะอย่าง
== ดูเพิ่ม ==
น่ารัก (ละครโทรทัศน์ พ.ศ. 2557) ชื่อเรื่องเหมือนกันแต่บทประพันธ์และเนื้อเรื่องของละครโทรทัศน์แตกต่างกันอย่างสิ้นเชิง
== แหล่งข้อมูลอื่น ==
ข้อมูลละคร น่ารัก (2549) : SiamZone
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2549
สกุลช้างสารภี

สกุลช้างสารภี หรือ Acampe เป็นสกุลของกล้วยไม้ที่กระจายพันธุ์ระหว่างแอฟริกาจนถึงอินเดีย จีน มาเลเซีย  อินโดนีเซีย นิวกินี และฟิลิปปินส์ ชื่อสกุล Acampe ได้มาจากภาษากรีก akampas, หมายถึง แข็งแรง หมายถึงดอกแข็ง ขนาดเล็ก
== อ้างอิง==
สกุลพระยาฉัททันต์

สกุลพระยาฉัททันต์ หรือ Vandopsis เป็นกล้วยไม้สกุลหนึ่งมีสมาชิก  5 สปีชีส์ พบใน  เอเชียตะวันออกเฉียงใต้,จีน ฟิลิปปินส์ และเกาะนิวกินี
== อ้างอิง ==
Vandopsis in Flora of China: http://www.efloras.org/florataxon.aspx?flora_id=2&taxon_id=134365
สกุลพระยาฉัททันต์
กองทัพเยเมน

กองทัพเยเมน ประกอบด้วยกองทัพบก (รวมถึง หน่วยพิทักษ์สาธารณรัฐ) กองทัพเรือ (รวมถึง นาวิกโยธิน) และกองทัพอากาศ (รวมถึง กองกำลังป้องกันภัยทางอากาศ) กำลังพลประจำการทั้งสิ้น 401,000 นาย
== ประวัติ ==
== โครงสร้าง ==
== บุคลากร ==
=== กำลังพลประจำการ ===
=== กำลังพลสำรอง ===
== งบประมาณ ==
== การศึกษา ==
== ยุทธภัณฑ์ ==
=== อาวุธประจำกาย ===
=== อาวุธประจำหน่วย ===
== ศาลทหาร ==
== ความสัมพันธ์ทางทหาร ==
== ดูเพิ่ม ==
กองทัพสหพันธรัฐอาระเบียใต้
== หนังสืออ่านเพิ่มเติม ==
== เชิงอรรถ ==
== อ้างอิง ==
== แหล่งข้อมูลอื่น ==
ประเทศเยเมน
เยเมน
เยเมน
วงศ์ย่อยนกเป็ดน้ำ

วงศ์ย่อยนกเป็ดน้ำ (Teal, Dabbling duck) เป็นวงศ์ย่อยของสัตว์ปีกจำพวกเป็ด หรือนกเป็ดน้ำวงศ์หนึ่ง จัดอยู่ในวงศ์ใหญ่ Anatidae ใช้ชื่อวิทยาศาสตร์ว่า Anatinae หรือจัดอยู่ในเผ่า Anatini
เป็ดที่อยู่ในวงศ์ย่อยนี้มีลักษณะคล้ายกับสมาชิกที่อยู่ในวงศ์ใหญ่ คือ มีจะงอยปากแบนและตรงปลายปากงุ้ม ตีนมีพังผืด นิ้วเรียว นิ้วหลังค่อนข้างเล็กและเป็นนิ้วต่างระดับ บินได้เก่ง ส่วนใหญ่เป็นนกอพยพย้ายถิ่น นอกจากนี้แล้วยังสามารถที่จะว่ายน้ำหรือดำน้ำได้อีกด้วยตีนที่เป็นพังผืด
==การจำแนก==
(ในบางข้อมูลจะจัดให้เผ่า Anserini หรือห่าน ซึ่งมีขนาดลำตัวใหญ่อยู่ในวงศ์ย่อยนี้ด้วย)
Aix F. Boie, 1828 – เป็ดวู้ดดั๊ก, เป็ดแมนดาริน
Amazonetta Boetticher, 1929	 
Anas Linnaeus, 1758 – นกเป็ดน้ำธรรมดา, เป็ดเล่นน้ำ
Asarcornis Salvadori, 1895  – เป็ดก่า
Aythya F. Boie, 1822 – เป็ดดำน้ำ	, เป็ดโปชาด
Biziura Stephens, 1824
Bucephala S. F. Baird, 1858 – เป็ดตาทอง
Cairina Fleming, 1822
Callonetta Delacour, 1936  – นกเป็ดน้ำหางวงแหวน
Camptorhynchus Bonaparte, 1838	 – เป็ดลาบาดอร์
Chenonetta Brandt, 1836
Clangula Leach, 1819	 – Oldsquaws
Heteronetta Salvadori, 1865
Histrionicus Lesson, 1828	 – เป็ดฮาร์ลีควิน
Lophodytes Reichenbach, 1853 
Lophonetta Riley, 1914	 
Malacorhynchus Swainson, 1831	 
Marmaronetta Reichenbach, 1853	 
Melanitta F. Boie, 1822	 
Mergellus Selby, 1840  
Mergus Linnaeus, 1758 	 – เป็ดปากเลื่อย
Netta Kaup, 1829	 
Nettapus Brandt, 1836	 
Nomonyx Ridgway, 1880	
Oxyura Bonaparte, 1828	 – เป็ดหางแข็ง
Polysticta Eyton, 1836 
Pteronetta Salvadori, 1895	
Rhodonessa Reichenbach, 1853		 – เป็ดปากแดง
Salvadorina Rothschild & Hartert, 1894	 
Somateria Leach, 1819 
Speculanas Boetticher, 1929
ที่สูญพันธุ์ไปแล้ว
(เรียกโดยรวม ๆ ว่า โมอา-โนลา)
Chelychelynechen  †
Thambetochen †
Ptaiochen †
ในประเทศไทยพบนกที่อยู่ในวงศ์ย่อยนี้ 5 สกุล 17 ชนิด
==อ้างอิง==
==แหล่งข้อมูลอื่น==
วงศ์นกเป็ดน้ำ
เป็ด
วงศ์ย่อยเป็ดแดง

วงศ์ย่อยเป็ดแดง (Whistling duck, Tree duck) เป็นวงศ์ย่อยของนกจำพวกนกเป็ดน้ำวงศ์หนึ่ง ใช้ชื่อวงศ์ว่า Dendrocygninae (หรือ Dendrocygnidae) จัดอยู่ในวงศ์ใหญ่ Anatidae
ลักษณะของเป็ดในวงศนี้คือ ปากยาวกวาหัว ไมมีรอยขีดดานบนของปาก รูจมูกอยูเกือบโคนปาก ปลายปกมน ขนปลายปกเสนนอกสุดสั้นกวาเสนที่ 4 เมื่อนับจากดานนอก หางมน ขายาว เวลาบินขา เหยียดพนปลายหาง แขงเปนเกล็ดแบบเกล็ดรางแห นิ้วหลังไมมีพังผืดและมักยาวประมาณ 1 ใน 3 ของแขง
 มีลำคอยาวกว่าเป็ดในวงศ์อื่น ๆ และมักยืดคออยู่เสมอ  ๆ จึงมีลักษณะโดยรวมเหมือนหงส์ แต่ย่อขนาดลงมา และเป็นเป็ดเพียงไม่กี่จำพวกที่ทำรังบนต้นไม้ โดยที่คำว่า Dendro หมายถึง "ต้นไม้" และ cygnus หมายถึง "หงส์"
==การจำแนก==
แบ่งออกได้เป็นเพียงสกุลเดียว 8 ชนิด ในประเทศไทยพบเพียงชนิดเดียว
Dendrocygna
*Dendrocygna arborea (Linnaeus, 1758)
*Dendrocygna arcuata (Horsfield, 1824) 
*Dendrocygna autumnalis (Linnaeus, 1758)
*Dendrocygna bicolor  (Vieillot, 1816)
*Dendrocygna eytoni (Eyton, 1838)
*Dendrocygna guttata Schlegel, 1866
*Dendrocygna javanica (Horsfield, 1821) – เป็ดแดง (เป็นชนิดที่พบได้ในประเทศไทยเพียงชนิดเดียว)
*Dendrocygna viduata (Linnaeus, 1766)
อนึ่ง วงศ์ย่อยนี้บางข้อมูลจะจัดให้มีสกุล Thalassornis หรือเป็ดหลังขาวรวมอยู่ด้วย แต่ปัจจุบันได้ถูกจำแนกแยกออกต่างหาก
==อ้างอิง==
==แหล่งข้อมูลอื่น==
เป็ด
วงศ์นกเป็ดน้ำ
อันดับห่าน

อันดับห่าน หรือ อันดับเป็ด (Duck, Goose, Swan, Teal, Screamer, Waterfowl) เป็นอันดับของสัตว์ปีกอันดับหนึ่ง ใช้ชื่อวิทยาศาสตร์ว่า Anseriformes
นกในอันดับห่านมีขนาดเล็กจนถึงขนาดใหญ่มาก มีขนาดลำตัวยาวตั่งแต่ 29 – 152 เซนติเมตร ได้แก่ ห่านและนกเป็ดน้ำต่าง ๆ ปากของนกในอันดับนี้แตกต่างจากปากของนกในอันดับอื่นอย่างชัดเจนคือ ปากแบนและกว้าง ปลายปากมีลักษณะคล้ายเล็บและเป็นขอเล็กน้อย รูจมูกทะลุถึงกัน นิ้วมี 4 นิ้ว เหยียดไปข้างหลัง 1 นิ้ว และเหยียดไปข้างหน้า 3 นิ้ว นิ้วหน้ามีพังผืด นิ้วแบบตีนพัด นิ้วหลังเป็นนิ้วต่างระดับ ขนปลายปีกมี 10 เส้น ขนกลางปีกเป็นแบบไม่มีขนกลางปีกเส้นที่ 5 ขนแต่ละเส้นมีแกนขนรองเล็กหรือไม่มี ด้านข้างของคอมีขน ตัวเต็มวัยมีขนอุยปกคลุมลำตัว มีต่อมน้ำมันลักษณะเป็นพุ่มขน ทำให้เมื่อลงน้ำแล้วขนจะไม่อุ้มน้ำ ไม่ทำให้ตัวหนัก
นกในอันดับห่านเป็นนกน้ำหรือกึ่งน้ำกึ่งบก สามารถว่ายน้ำรวมถึงดำน้ำได้ดี อาหารได้แก่ สัตวตัวเล็กต่าง ๆ และพืช ปกติทำรังโดยใช้ขนวางตามพื้นดิน บางชนิดทำรังตามโพรงต้นไม้ วางไข่ครอกละ 3 – 15 ฟอง เปลือกไข่สีขาวหรือสีเนื้อหรือสีออกเขียวเป็นมัน ลูกนกแรกเกิดมีสภาพเป็นลูกอ่อนเดินได้ มีกระจายพันธุ์ทั่วทั้งโลกประมาณ 140 – 150 ชนิด
==การจำแนก==
แบ่งออกได้เป็น 3 วงศ์ (บางข้อมูลจัดให้มี 4)
Anatidae  – เป็ด, นกเป็ดน้ำ, ห่าน, หงส์
Anhimidae  – นกสกรีมเมอร์
Anseranatidae  – ห่านแม็กพาย
Dendrocygnidae – เป็ดแดง (หากจะจัดให้เป็นวงศ์ต่างหาก)
ที่สูญพันธุ์ไปแล้ว
Dromornithidae  †
Presbyornithidae †
ในประเทศไทยพบทั้งหมด 25 ชนิด เพียงวงศ์เดียว (หรือ 2 วงศ์)
==อ้างอิง==
นกแบ่งตามการจำแนกชั้นทางวิทยาศาสตร์
นกขากรรไกรแบบใหม่
อันดับห่าน
ปืนแม่เหล็กไฟฟ้าแบบขดลวดเหนี่ยวนำ

ปืนแม่เหล็กไฟฟ้าแบบขดลวดเหนี่ยวนำ (coilgun) (หรือ ปืนเกาส์ มีความเกี่ยวข้องกับ คาร์ล ฟรีดริช เกาส์ ผู้ที่ได้คิดค้นกำหนดรายละเอียดทางคณิตศาสตร์ของผลลัพธ์เกี่ยวกับแม่เหล็กที่ใช้โดยเครื่องเร่งแม่เหล็ก) เป็นชนิดของเครื่องเร่งวัตถุที่ใช้เป็นลูกปืน (projectile) ที่ประกอบไปด้วยหนึ่งขดลวดตัวนำไฟฟ้าหรือมากกว่านั้นเพื่อใช้เป็นแหล่งกำเนิดพลังงานแม่เหล็กไฟฟ้าในการกำหนดค่าของมอเตอร์เชิงเส้นเพื่อที่จะช่วยในการเร่งความเร็วกระสุนปืนที่ทำจากสารเฟอร์โรแม็กเนติค  (ferromagnetic) หรือเรียกว่าการเหนี่ยวนำทางแม่เหล็กไฟฟ้า ให้เคลื่อนที่ออกไปจากปากกระบอกปืนด้วยความเร็วสูง   ในเกือบทุกการกำหนดค่าของปืนแม่เหล็กไฟฟ้าแบบขดลวดเหนี่ยวนำนี้, ขดลวดและกระบอกปืนจะถูกจัดเรียงบนแกนร่วมอันเดียวกัน
ปืนแม่เหล็กไฟฟ้าแบบขดลวดเหนี่ยวนำ หรือ คอยล์กัน (Coilguns) โดยทั่วไปประกอบด้วยหนึ่งหรือมากกว่าหนึ่งขดลวดที่ถูกพันจัดเรียงไปตามแนวความยาวผิวนอกของตัวถังที่เป็นตัวกระบอกปืนดังนั้นเส้นทางของลูกกระสุนจึงถูกเร่งความเร็วให้อยู่ไปตามแกนกลางของขดลวด  ขดลวดจะถูกเปิดและปิดสวิตช์ให้กระแสไฟฟ้าไหลผ่านไปและหยุดไหลผ่านในลำดับเวลาอย่างแม่นยำ, ทำให้ลูกกระสุนจะถูกเร่งตัวได้อย่างรวดเร็วไปตามช่องในกระบอกปืนด้วยอำนาจจากแรงแม่เหล็ก  คอยล์กัน แตกต่างจาก ปืนแม่เหล็กไฟฟ้าแบบรางคู่ขนาน หรือ เรวกัน (Railguns) ตรงที่ทิศทางของการเร่งความเร็วในเรวกัน อยู่ที่มุมขวากับแกนกลางของลูปกระแส หรือ วงปิดของการไหลเวียนของกระแส ที่เกิดจากการนำกระแสของตัวราง
== ประวัติ ==
ปืนแม่เหล็กไฟฟ้าแบบขดลวดเหนี่ยวนำ ที่สามารถใช้งานได้เป็นครั้งแรกได้รับการพัฒนาและจดสิทธิบัตรโดยนักวิทยาศาสตร์ชาวนอร์เวย์ชื่อ คริสเชน เบิร์คแลนด์ (Kristian Birkeland) ในปี ค.ศ. 1904
ในปี ค.ศ. 1933, นักประดิษฐ์ชาวอเมริกันในรัฐเท็กซัสชื่อ เวอร์เจิล ริกสบี (Virgil Rigsby) ได้พัฒนาปืนแม่เหล็กไฟฟ้าแบบขดลวดเหนี่ยวนำแบบตั้งอยู่ประจำที่ขึ้นซึ่งมันถูกออกแบบมาให้ใช้ได้เหมือนกับปืนกล  มันถูกขับเคลื่อนโดยมอเตอร์ไฟฟ้าขนาดใหญ่และเครื่องกำเนิดไฟฟ้า
==  ดูเพิ่ม ==
Railgun
Mass driver
Electromagnetic propulsion
Edwin Fitch Northrup
== อ้างอิง ==
อุปกรณ์ขับเคลื่อนแม่เหล็ก
เทคโนโลยีอุบัติใหม่
เคาหยก

เคาหยก  (c=扣肉|p=koù roù|j=kau3 juk6) เป็นอาหารกวางตุ้งชนิดหนึ่ง แปลตรงตัวว่าเนื้อคว่ำ และตรงกับภาษาจีนกลางว่าโค่วโร่ว เป็นอาหารที่มีชื่อเสียงของหูหนานและกวางตุ้ง เคาหยกในไทยที่มีชื่อเสียงอยู่ที่อำเภอเบตง จังหวัดยะลา และจังหวัดตรัง
เคาหยกแบบจีนมีสองแบบ แบบแรกใช้หมูสามชั้นหั่นสี่เหลี่ยมผสมกับผักกาดดองเค็มแห้งที่เรียกเหมยกันไช่ (梅干菜) หรือไช่กัว อีกแบบหนึ่งใส่เผือกที่หั่นชิ้นเท่าหมู แบบที่ใส่ผักกาดดองจะนำผักกาดดองไปผัดกับน้ำปรุงรสก่อน ส่วนแบบที่ใส่เผือกจะนำเผือกชนิดที่เนื้อซุยที่จี่พอสุก ราดด้วยน้ำปรุงรสที่ทำจากเต้าหู้ยี้ น้ำมันหอย น้ำมันงา ผงพะโล้ แทน  จากนั้นจะนำหมูกับเครื่องปรุงใส่ชาม ตุ๋นให้หมูเปื่อยนุ่ม เมื่อสุกแล้ว จะนำจากมาปิดปากชามแล้วพลิกกลับด้านให้เนื้อหมูลงไปอยู่ในจาน จึงเป็นที่มาของชื่ออาหารจานนี้ 
== อ้างอิง ==
อาหารจีน
อาหารจากเนื้อหมู
อาหารนึ่ง
เกา สิงเจี้ยน

เกา สิงเจี้ยน (高行健; Gao Xingjian; 4 มกราคม ค.ศ. 1940 – ) เป็นนักประพันธ์, นักเขียนบทละคร และนักวิจารณ์ผู้อพยพชาวจีน ผู้ได้รับรางวัลโนเบลสาขาวรรณกรรมใน ค.ศ. 2000 “สำหรับผลงานที่สมบูรณ์ในระดับสากล, ข้อมูลเชิงลึกที่ดุเดือด และความฉลาดทางด้านภาษา” นอกจากนี้ เขายังเป็นนักแปล (โดยเฉพาะอย่างยิ่งผลงานของซามูเอล เบ็คเค็ทท์ และอูเจน อีออเนสคู), นักเขียนบท, ผู้กำกับเวที และจิตรกรที่มีชื่อเสียง ใน ค.ศ. 1998 เกาได้รับสัญชาติฝรั่งเศส
ละครของเกาได้รับการพิจารณาว่าเป็นละครแอบเสิร์ดที่มีความลึกซึ้งในปกติวิสัยและอยู่ระดับแถวหน้าในประเทศจีน ผลงานที่ออกมาเป็นร้อยแก้วของเขามีแนวโน้มที่จะมีชื่อเสียงโด่งดังน้อยกว่าในประเทศจีน แต่ได้รับการยกย่องอย่างสูงในยุโรปและฝั่งตะวันตก
== การตอบรับ ==
=== ความเห็นจากนักเขียนชาวจีน ===
ผลงานของเกานำไปสู่การอภิปรายที่รุนแรงในหมู่นักเขียนชาวจีน ทั้งในเชิงบวกและเชิงลบ
นักเขียนชาวจีนจำนวนมาก แสดงความเห็นถึง "ศิลปะลวดลายจีน" ของเกา หรืองานแปล ว่าได้เป็นการเปิดแนวทางใหม่สำหรับวรรณกรรมสมัยใหม่ของจีนที่วิทยาลัยสวีเดน และการชนะรางวัลโนเบลเนื่องในโอกาสครบรอบ 100 ปี เป็นการสร้างความสุขต่อวงการวรรณกรรมของจีน
บทความเกี่ยวกับเขาในนิตยสารมิวส์ ฉบับเดือนมิถุนายน ค.ศ. 2008 ซึ่งเป็นนิตยสารที่ยุติลงแล้วในฮ่องกง ลีโอ ลี (李歐梵) ได้สรรเสริญการใช้ภาษาจีนในผลงานโซลเมาน์เทน: 'ไม่ว่ามันจะเป็นการสร้างผลงานหรือไม่ แต่มันก็เป็นเรื่องแต่งที่อุดมไปด้วยวาทะพื้นเมืองและการวางเกณฑ์ที่สละสลวยชั้นเอก ตลอดจนภาษาถิ่น จึงจัดเป็น "นวนิยายที่เกิดขึ้นในสังคมมนุษย์ที่หลากหลาย" โดยมีเสียงและจังหวะที่สามารถอ่านออกเสียงได้ (ในฐานะที่เกาสามารถทำได้สำหรับการอ่านของประชาชน)'
ก่อนถึง ค.ศ. 2000 นักเขียนและนักวิชาการชาวจีนกว่าสิบรายได้คาดการณ์ไว้แล้วถึงการรับรางวัลโนเบลสาขาวรรณกรรมของเกา ซึ่งได้แก่ หู เย่าเหิง (胡耀恒) พานจุน (潘军) ตั้งแต่เมื่อช่วง ค.ศ. 1999
== อ้างอิง ==
== แหล่งข้อมูลอื่น ==
The Voice of One in the Wilderness  critical essay on the works of Gao Xingjian by Olivier Burckhardt, PN Review #137, 27:3 (Jan–Feb 2001) 28–32, shorter version also published in Quadrant. 44:4 (2000) 54–57, and anthologized in Contemporary Literary Criticism Vol. 167, ed. Jeff Hunter, Gale Publishing, (2003) 200–204
Gao Xingjian: Bio, excerpts, interviews and articles in the archives of the Prague Writers' Festival
"The Challenge to the 'Official Discourse' in Gao Xingjian's Early Fiction"  by Deborah Sauviat. First-class Honours thesis. University of Sydney, 1996.
Gao Xingjian and "Soul Mountain: Ambivalent Storytelling, Robert Nagle, Houston, Texas, 2002.
ผู้ได้รับรางวัลโนเบลสาขาวรรณกรรม
ชาวจีนผู้ได้รับรางวัลโนเบล
ชาวฝรั่งเศสผู้ได้รับรางวัลโนเบล
บุคคลจากมณฑลเจียงซี
นักเขียนชาวจีน
นักแปลชาวจีน
ชาวฝรั่งเศสเชื้อสายจีน
เอเลี่ยน: โคโลเนียล มารีนส์

เอเลี่ยน: โคโลเนียล มารีนส์ (Aliens: Colonial Marines) เป็นวิดีโอเกมประเภทยิงมุมมองบุคคลที่หนึ่ง พัฒนาโดย Gearbox Software และจัดจำหน่ายโดย เซก้า ออกจำหน่ายในรูปแบบ ไมโครซอฟท์ วินโดวส์ ,เพลย์สเตชัน 3 และเอกซ์บอกซ์ 360 ในวันที่ 12 กุมภาพันธ์ ค.ศ. 2013
==อ้างอิง==
==แหล่งข้อมูลอื่น==
Aliens: Colonial Marines  at Sega
Aliens: Colonial Marines at Gearbox Software
วิดีโอเกมที่ออกวางจำหน่ายในปี พ.ศ. 2556
วิดีโอเกมยิงมุมมองบุคคลที่หนึ่ง
เกมสำหรับวินโดวส์
เกมสำหรับเอกซ์บอกซ์ 360
วิดีโอเกมบันเทิงคดีแนววิทยาศาสตร์
วิดีโอเกมหลายผู้เล่นแบบอสมมาตร
หม่อมเจ้าเฉลิมศรีจันทรทัต จันทรทัต

หม่อมเจ้าเฉลิมศรีจันทรทัต จันทรทัต (17 ตุลาคม พ.ศ. 2438 - 26 สิงหาคม พ.ศ. 2507) เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมราชวงศ์แข จันทรทัต
==พระประวัติ==
หม่อมเจ้าเฉลิมศรีจันทรทัต จันทรทัต เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมราชวงศ์แข จันทรทัต เมื่อวันที่ 17 ตุลาคม พ.ศ. 2438 มีโสทรเชษฐภคินี 3 องค์ ได้แก่
หม่อมเจ้าทัตจันทร์จำรูญ จันทรทัต (พ.ศ. 2428-2485)
หม่อมเจ้าวิบูลย์จันทรา จันทรทัต (พ.ศ. 2429-2473)
หม่อมเจ้าประภาจันทรี จันทรทัต (พ.ศ. 2437-2455)
และมีอนุชาและขนิษฐาต่างพระมารดา 4 องค์ ได้แก่
หม่อมเจ้าจันทรศิริปริวัตร จันทรทัต (พ.ศ. 2445-2511)
หม่อมเจ้าอุรคินทร์ จันทรทัต (พ.ศ. 2456-2511)
หม่อมเจ้าศศวินทุวิศาล จันทรทัต (พ.ศ. 2460-2527)
โสมกานดา ภาษวัธน์ (พ.ศ. 2461-2553)
เมื่อยังทรงพระเยาวน์นั้น พระบิดาทรงโปรดมากด้วยเป็นพระโอรสองค์แรก เมื่อเจริญชันษาทรงเข้าศึกษาที่โรงเรียนราชวิทยาลัย ซึ่งขณะนั้นตั้งอยู่ที่ถนนบำรุงเมือง เมื่อโรงเรียนราชวิทยาลัยย้ายไปตั้งที่จังหวัดนนทบุรี หม่อมเจ้าเฉลิมศรีจันทรทัตก็ทรงลาออกแล้วเข้าศึกษาต่อที่โรงเรียนเทพศิรินทร์ เมื่อพ.ศ. 2454 จนจบชั้นของโรงเรียน และเข้าศึกษาต่อที่โรงเรีนกฎหมายของกระทรวงยุติธรรม ขณะเดียวกันก็ทรงรับราชการในกระทรวงเกษตราธิการ ต่อมาย้ายไปรับราชการที่แผนกปรึกษากระทรวงพานิชย์และคมนาคม จนถึงสมัยเศรษฐกิจตกต่ำ รัฐบาลต้องปรับปรุงตัดข้าราชการออกเพื่อให้งบประมาณเข้าสู่ดุลยภาพ หม่อมเจ้าเฉลิมศรีจันทรทัตก็ต้องออกจากราชการในคราวนั้น และประทับอยู่ที่วังมหาชัยตลอดมา ในระหว่างที่ไม่ได้ทรงทำราชการอยู่นี่เองก็ทรงใช้เวลาในการศึกษาตำราโหราศาสตร์ และทรงมีความรู้ความเชี่ยวชาญจนได้รับตำแหน่งนายกสมาคมโหรแห่งประเทศไทย ดำรงตำแหน่งระหว่าง พ.ศ. 2491 – 2492 นอกจากนี้หม่อมเจ้าเฉลิมศรีจันทรทัต ยังเคยดำรงตำแหน่งสมาชิกวุฒิสภา ในวุฒิสภาไทย ชุดที่ 2 ดำรงตำแหน่งระหว่างวันที่ 18 พฤศจิกายน พ.ศ. 2490 ถึง 29 พฤศจิกายน พ.ศ. 2494
หม่อมเจ้าเฉลิมศรีจันทรทัต จันทรทัต สิ้นชีพิตักษัยเมื่อวันที่ 26 สิงหาคม พ.ศ. 2507 สิริชันษา 68 ปี พระราชทานเพลิงศพ ณ วัดมกุฏกษัตริยาราม เมื่อวันที่ 18 มกราคม พ.ศ. 2508
==== เครื่องราชอิสริยาภรณ์ ====
== พงศาวลี ==
== อ้างอิง ==
หม่อมเจ้าชาย
ราชสกุลจันทรทัต
สมาชิกวุฒิสภาไทยแบบแต่งตั้ง
บุคคลจากโรงเรียนเทพศิรินทร์
อิสลามศึกษา

อิสลามศึกษา (Islamic studies) เป็นสาขาวิชาหนึ่งในศาสนศึกษา ทำการศึกษาประวัติศาสตร์ แนวคิด และแนวปฏิบัติ ของศาสนาอิสลามและชาวมุสลิม ตามบริบทของสังคม เศรษฐกิจ และการเมืองที่แตกต่างกัน ในปัจจุบันมีการเปิดสอนทั้งในระดับการศึกษาขั้นพื้นฐานและอุดมศึกษา
== อ้างอิง ==
ศาสนศึกษา
ศาสนาอิสลาม